stanford-oval/wikipedia huggingface dataset:
สโมสรฟุตบอลโดม
แหล่งข้อมูลอื่น

สโมสรฟุตบอลโดม ที่เฟซบุ๊ก
| ด ค กมหาวิทยาลัยธรรมศาสตร์ |
| --- | --- | --- |
| สัญลักษณ์ |  พระธรรมจักร  เพลงพระราชนิพนธ์ยูงทอง  ตึกโดม  หางนกยูงฝรั่ง  สีเหลือง-สีแดง  |  |
| ศูนย์ |  ท่าพระจันทร์  รังสิต  ลำปาง  พัทยา  |  |
| คณะ |  ทันตแพทยศาสตร์  นิติศาสตร์  พยาบาลศาสตร์  พาณิชยศาสตร์และการบัญชี  แพทยศาสตร์  เภสัชศาสตร์  รัฐศาสตร์  วารสารศาสตร์และสื่อสารมวลชน  วิทยาการเรียนรู้และศึกษาศาสตร์  วิทยาศาสตร์และเทคโนโลยี  วิศวกรรมศาสตร์  ศิลปกรรมศาสตร์  ศิลปศาสตร์  เศรษฐศาสตร์  สถาปัตยกรรมศาสตร์และการผังเมือง  สหเวชศาสตร์  สังคมวิทยาและมานุษยวิทยา  สังคมสงเคราะห์ศาสตร์  สาธารณสุขศาสตร์  สถาบันเทคโนโลยีนานาชาติสิรินธร  |  |
| วิทยาลัย |  นวัตกรรม  นานาชาติปรีดี พนมยงค์  พัฒนศาสตร์ ป๋วย อึ๊งภากรณ์  แพทยศาสตร์นานาชาติจุฬาภรณ์  โลกคดีศึกษา  สหวิทยาการ  |  |
| หน่วยงานวิจัย   และบริการวิชาการ |  สำนักหอสมุด  สำนักทะเบียนและประมวลผล  สำนักเสริมศึกษาและบริการสังคม  สำนักทรัพย์สินทางปัญญาและบ่มเพาะวิสาหกิจ  สถาบันภาษา  สถาบันไทยคดีศึกษา  สถาบันเอเชียตะวันออกศึกษา  สำนักงานศูนย์เทคโนโลยีสารสนเทศและการสื่อสาร (สทส.)  สถาบันทรัพยากรมนุษย์  สถาบันพัฒนาวิสาหกิจขนาดกลางและขนาดย่อม  สถาบันวิจัยและให้คำปรึกษาฯ  สำนักงานสัญญา ธรรมศักดิ์ฯ  โครงการสตรีและเยาวชนศึกษา  หอจดหมายเหตุ  ศูนย์ออสเตรเลียศึกษา  ศูนย์เอเปค  ศูนย์อินเดียศึกษา  ศูนย์ศึกษารัสเซียและเครือรัฐเอกราช  ศูนย์สัตว์ทดลอง  อุทยานการเรียนรู้ป๋วย 100 ปี  |  |
| วันสำคัญ |  วันธรรมศาสตร์  วันปรีดี พนมยงค์  วันป๋วย อึ๊งภากรณ์  วันสัญญา ธรรมศักดิ์  วันกบฏสันติภาพ  วันสันติภาพไทย  วันมหาปิติ  วันมหาวิปโยค  |  |
| คณะบุคคล |  สภามหาวิทยาลัย  สภาอาจารย์  สภาข้าราชการ  สมาคมธรรมศาสตร์ฯ  สภานักศึกษา  องค์การนักศึกษา  กกต.มธ.  |  |
| สวัสดิการและบริการ |  โรงพยาบาลธรรมศาสตร์เฉลิมพระเกียรติ  โรงเรียนสาธิตแห่งมหาวิทยาลัยธรรมศาสตร์  สำนักพิมพ์ มธ.  โรงพิมพ์ มธ.  ศูนย์หนังสือ มธ.  สำนักงานจัดการทรัพย์สิน  สหกรณ์ออมทรัพย์  ศูนย์บริการการกีฬา  กลุ่มอาคารหอพักเอเชี่ยนเกมส์  โรงเรียนอนุบาลแห่งมหาวิทยาลัยธรรมศาสตร์  โรงเรียนประถมศึกษาธรรมศาสตร์  โรงเรียนธรรมศาสตร์คลองหลวงวิทยาคม  |  |
| อื่น ๆ |  จิตวิญญาณธรรมศาสตร์  หางนกยูงฝรั่ง  บุคคลสำคัญ  สโมสรโดม เอฟซี  สนามฟุตบอลธรรมศาสตร์ รังสิต  งานฟุตบอลประเพณีจุฬาฯ–ธรรมศาสตร์  งานรักบี้ฟุตบอลประเพณีจุฬาฯ–ธรรมศาสตร์  |  |
 หมวดหมู่  โครงการ  สถานีย่อย 
สนามกีฬาธรรมศาสตร์ รังสิต เป็นสนามเหย้าของสโมสรในปัจจุบัน
คอนเสิร์ต 15 ปี เมด อิน ไทยแลนด์

คอนเสิร์ต 15 ปี เมด อิน ไทยแลนด์ เป็นคอนเสิร์ตใหญ่ครั้งหนึ่งของคาราบาว จัดขึ้นเนื่องในโอกาสครบรอบ 15 ปี ของการออกอัลบั้ม เมด อิน ไทยแลนด์ ซึ่งเป็นอัลบั้มชุดที่ 5 ของคาราบาว ที่ประสบความสำเร็จอย่างยิ่งและเป็นอัลบั้มที่สร้างชื่อเสียงให้กับคาราบาวเนื่องจากสามารถทำยอดขายอัลบั้มได้ถึง 5,000,000 ตลับ/ก็อปปี้ ซึ่งเป็นสถิติที่สูงที่สุดในประเทศไทย
คอนเสิร์ตครั้งนี้จัดขึ้นเมื่อวันที่ 25 ธันวาคม พ.ศ. 2542 ที่สนามราชมังคลากีฬาสถาน โดยมีบริษัทกันตนา เป็นผู้จัดการแสดง ซึ่งคอนเสิร์ตครั้งนี้ถือว่าเป็นการรวมตัวกันอีกครั้งของสมาชิกวงทั้ง 7 คนในยุคคลาสสิกไลน์อัพ และเป็นครั้งแรกที่ได้ร่วมแสดงกับสมาชิกวงยุคหลัง
แต่คอนเสิร์ตครั้งนี้ ไม่มีการจัดวางที่นั่งบนพื้นสนามหญ้า ทำให้ผู้ชมต้องขึ้นไปนั่งหรือยืนชมการแสดงบนอัฒจันทร์เท่านั้น เพื่อที่จะได้ใช้สนามหญ้าในการแสดงของนักแสดงบนพื้นสนามหญ้า ทำให้มีระยะห่างจากผู้ชมและนักดนตรีบนเวทีพอสมควร เนื่องจากคณะผู้จัดกำหนดให้พื้นสนามเป็นสถานที่จัดการแสดงประกอบเพลง
ภายในคอนเสิร์ต มีผู้ดำเนินรายการคือ มาโนช พุฒตาล และ นัฏฐา ลอยด์ การแสดงแบ่งออกเป็น 2 ช่วงใหญ่ ๆ คือ ในช่วงแรกเป็นการแสดงเพลงของคาราบาวในชุดต่าง ๆ ก่อนจะถึงรายการของแขกรับเชิญ ซึ่งได้แก่ ก้าน แก้วสุพรรณ, ไวพจน์ เพชรสุพรรณ, ยุ้ย ญาติเยอะ และสีเผือก คนด่านเกวียน ที่ร้องเพลง เด็กปั๊ม และ วณิพก จากนั้นเป็นช่วงที่สอง ที่เป็นการแสดงเพลงทั้งหมดจากอัลบั้มเมด อิน ไทยแลนด์ และบางเพลงจากอัลบั้มอื่น ๆ โดยเริ่มจากเพลง เมด อิน ไทยแลนด์ โดยวงคาราบาวเล่นเพลงนี้พร้อมกับการแสดงรำไทยประยุกต์ของนักแสดงบนพื้นสนามหญ้า และในช่วงการแสดงเพลง เจ้าตาก ซึ่งอยู่ในอัลบั้ม ประชาธิปไตย มีการแสดงควงกระบองไฟและการฟันดาบแบบไทย โดยเพลงสุดท้ายก่อนจบการแสดง คือ บัวลอย (ถึกควายทุย ภาค 5)
บันทึกการแสดงครั้งนี้ได้ออกเผยแพร่และจัดจำหน่ายในรูปแบบเทปคาสเซตและวีซีดีเมื่อเดือนเมษายน พ.ศ. 2543 โดยบริษัท กระบือแอนด์โค และในปี พ.ศ. 2554 ทางบริษัท วอร์นเนอร์ มิวสิก ไทยแลนด์ ต้นสังกัดของวงในปัจจุบัน ได้นำวิดีโอบันทึกการแสดงสดครั้งนี้มาจัดจำหน่ายใหม่อีกครั้งในรูปแบบ วีซีดี และ ดีวีดี ในโอกาสครบรอบ 30 ปี ของวงคาราบาว
หลังจากเสร็จสิ้นคอนเสิร์ต 15 ปี เมด อิน ไทยแลนด์ วงคาราบาวได้ทิ้งระยะห่างการจัดคอนเสิร์ตใหญ่ไปนานถึงเกือบ 4 ปีเต็มด้วยกัน เนื่องจากการปรับปรุงสถานะของวงให้เป็นยุคปัจจุบัน รวมทั้งประกอบธุรกิจเครื่องดื่มชูกำลังยี่ห้อคาราบาวแดง ก่อนจะมีคอนเสิร์ตใหญ่อีกครั้ง คือ 20 ปี คาราบาว เรื่องราวของคน ดนตรี และเขาควาย ระหว่างวันที่ 21 - 22 กุมภาพันธ์ พ.ศ. 2546 ที่ศูนย์การประชุมแห่งชาติสิริกิติ์
รายชื่อเพลง

ลุงขี้เมา
กัญชา
แร้งคอย
ล้างบาง
ทะเลใจ
หนุ่มสุพรรณ
แม่สาย
คนเก็บฟืน
บิ๊กเสี่ยว
วณิพก : สีเผือก คนด่านเกวียน
ปลาใหญ่ปลาน้อย
สัญญาหน้าฝน
เมด อิน ไทยแลนด์
มหาลัย
ลูกหิน
ลูกแก้ว
หำเทียม
สองเฒ่าผู้ยิ่งใหญ่
ราชาเงินผ่อน
นางงามตู้กระจก
เรฟูจี
เจ้าตาก
มนต์เพลงคาราบาว
บัวลอย (ถึกควายทุย ภาค 5)
สมเด็จพระเจ้าลูกยาเธอ เจ้าฟ้าทีปังกรรัศมีโชติ

| สมเด็จพระเจ้าลูกยาเธอ เจ้าฟ้าทีปังกรรัศมีโชติ |
| --- | --- |
เจ้าฟ้าชั้นเอก มหาวชิโรตตมางกูร สิริวิบูลยราชกุมาร
พระฉายาลักษณ์ในปี พ.ศ. 2562
ประสูติ: 29 เมษายน พ.ศ. 2548 (19 ปี) โรงพยาบาลศิริราช กรุงเทพมหานคร ประเทศไทย
ราชวงศ์: จักรี
ราชสกุล: มหิดล
พระบิดา: พระบาทสมเด็จพระวชิรเกล้าเจ้าอยู่หัว
พระมารดา: ศรีรัศมิ์ สุวะดี
ศาสนา: พุทธเถรวาท
ลายพระอภิไธย: 
สมเด็จพระเจ้าลูกยาเธอ เจ้าฟ้าทีปังกรรัศมีโชติ มหาวชิโรตตมางกูร สิริวิบูลยราชกุมาร (ประสูติ: 29 เมษายน พ.ศ. 2548) เป็นพระราชโอรสในพระบาทสมเด็จพระวชิรเกล้าเจ้าอยู่หัว ประสูติแต่ท่านผู้หญิงศรีรัศมิ์ สุวะดี (ขณะนั้นดำรงพระอิสริยยศเป็นพระเจ้าวรวงศ์เธอ พระองค์เจ้าศรีรัศมิ์ พระวรชายาในสมเด็จพระบรมโอรสาธิราช เจ้าฟ้ามหาวชิราลงกรณ สยามมกุฎราชกุมาร) ทรงเป็นพระรัชทายาทโดยสันนิษฐานลำดับแรกตามลำดับการสืบราชสันตติวงศ์ไทยในกฎมณเฑียรบาลว่าด้วยการสืบราชสันตติวงศ์ พระพุทธศักราช 2467
พระประวัติ > ประสูติกาล

สมเด็จพระเจ้าลูกยาเธอ เจ้าฟ้าทีปังกรรัศมีโชติ มหาวชิโรตตมางกูร สิริวิบูลยราชกุมาร ประสูติเมื่อวันศุกร์ แรม 6 ค่ำ เดือน 5 ปีระกา สัปตศก จ.ศ. 1367 ตรงกับวันที่ 29 เมษายน พ.ศ. 2548 เวลา 18.35 น. ณ โรงพยาบาลศิริราช เป็นพระราชโอรสในพระบาทสมเด็จพระวชิรเกล้าเจ้าอยู่หัว ประสูติแต่ท่านผู้หญิงศรีรัศมิ์ สุวะดี ขณะดำรงพระอิสริยยศเป็น พระเจ้าวรวงศ์เธอ พระองค์เจ้าศรีรัศมิ์ พระวรชายาในสมเด็จพระบรมโอรสาธิราช เจ้าฟ้ามหาวชิราลงกรณ สยามมกุฎราชกุมาร พระองค์ยังทรงเป็นพระราชนัดดาในพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร กับ สมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง และพระองค์มีพระอิสริยยศเดิมเมื่อครั้งแรกประสูติคือ พระเจ้าหลานเธอ พระองค์เจ้าทีปังกรรัศมีโชติ และนอกจากนี้พระองค์ยังทรงมีพระเชษฐภิคินีต่างพระมารดาทั้งสองพระองค์ได้แก่
สมเด็จพระเจ้าลูกเธอ เจ้าฟ้าพัชรกิติยาภา นเรนทิราเทพยวดี กรมหลวงราชสาริณีสิริพัชร มหาวัชรราชธิดา (ประสูติ 7 ธันวาคม พ.ศ.2521)
สมเด็จพระเจ้าลูกเธอ เจ้าฟ้าสิริวัณณวรี นารีรัตนราชกัญญา (ประสูติ 8 มกราคม พ.ศ.2530)
คณะแพทย์ถวายพระประสูติโดยการผ่าตัด เมื่อแรกประสูติ พระเจ้าหลานเธอ พระองค์เจ้าทีปังกรรัศมีโชติ ทรงมีน้ำหนัก 2,680 กรัม ความยาวพระองค์ 47 เซนติเมตร รอบพระเศียร 31 เซนติเมตร ลืมพระเนตรเวลา 19.00 น. มีพระพลานามัยสมบูรณ์ แข็งแรง พระเนตรโต พระนาสิกโด่ง
พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร มีพระบรมราชโองการโปรดเกล้าโปรดกระหม่อมพระราชทานพระราชหัตถเลขาเมื่อวันที่ 15 มิถุนายน พ.ศ. 2548 ให้ขนานพระนามว่า "พระเจ้าหลานเธอ พระองค์เจ้าทีปังกรรัศมีโชติ" หมายถึง "ผู้ทำประทีปคือปัญญาให้สว่างกระจ่างแจ้ง, ผู้ทำเกาะคือที่พึ่งให้รุ่งเรืองโชติช่วง" และพระราชทานเสมาอักษรพระปรมาภิไธย ภ.ป.ร. ทองคำ
ต่อมาเมื่อวันที่ 4 กรกฎาคม พ.ศ. 2548 พระบาทสมเด็จพระมหาภูมิพลอดุลยเดชมหาราช บรมนาถบพิตรทรงพระกรุณาโปรดเกล้าโปรดกระหม่อมให้เขียนพระนามของพระเจ้าหลานเธอ พระองค์เจ้าทีปังกรรัศมีโชติ เป็นภาษาอังกฤษ ว่า His Royal Highness Prince Dipangkorn Rasmijoti
พระประวัติ > พระราชพิธีสมโภชเดือนและขึ้นพระอู่

เมื่อวันที่ 17 มิถุนายน พ.ศ. 2548 ได้มีพระราชพิธีสมโภชเดือนและขึ้นพระอู่ตามพระราชประเพณีในพระที่นั่งอนันตสมาคม เมื่อพระเจ้าหลานเธอ พระองค์เจ้าทีปังกรรัศมีโชติ มีพระชนมายุครบ 1 เดือน
นอกจากนี้ ในวาระที่พระเจ้าหลานเธอ พระองค์เจ้าทีปังกรรัศมีโชติ ทรงเจริญพระชันษาครบ 1 ปี ในวันที่ 29 เมษายน พ.ศ. 2549 กรมธนารักษ์จัดทำเหรียญกษาปณ์ที่ระลึก ชนิดราคา 50 บาท ทำด้วยทองแดงผสมนิกเกิล น้ำหนัก 21 กรัม ขนาดเส้นผ่าศูนย์กลาง 36 มิลลิเมตร จำนวนผลิตไม่เกิน 500,000 เหรียญ ลวดลายด้านหน้ากลางเหรียญมีพระรูป พระเจ้าหลานเธอฯ ผินพระพักตร์ทางเบื้องซ้าย ภายในวงขอบเหรียญด้านขวามีข้อความว่า "พระองค์เจ้า" ด้านซ้ายมีข้อความว่า "ทีปังกรรัศมีโชติ" ด้านหลังกลางเหรียญมีข้อความว่า "พระเจ้าหลานเธอ พระองค์เจ้าทีปังกรรัศมีโชติ ทรงเจริญพระชันษา 1 ปี 29 เมษายน 2549 50 บาท" ภายในวงขอบเหรียญด้านขวา มีรูปลูกไก่ยืนอยู่บนหัวเม็ดทรงมัณฑ์ ซึ่งเป็นส่วนหนึ่งสำหรับม้วนเก็บแผ่นจารึก เบื้องล่างมีข้อความว่า "ประเทศไทย"
พระประวัติ > การศึกษา

สมเด็จพระเจ้าลูกยาเธอ เจ้าฟ้าทีปังกรรัศมีโชติ มหาวชิโรตตมางกูร สิริวิบูลยราชกุมาร พระองค์ทรงเริ่มต้นการศึกษาที่โรงเรียนจิตรลดาในพระราชวังดุสิต ก่อนเสด็จไปทรงศึกษาต่อต่างประเทศที่โรงเรียนนานาชาติบาวาเรีย (BIS) ในบาวาเรีย ประเทศเยอรมนี
พระประวัติ > สถาปนาและเฉลิมพระนาม

เนื่องในพระราชพิธีบรมราชาภิเษก พุทธศักราช 2562 เมื่อวันที่ 5 พฤษภาคม พ.ศ. 2562 พระบาทสมเด็จพระวชิรเกล้าเจ้าอยู่หัว มีพระบรมราชโองการโปรดเกล้าโปรดกระหม่อม ให้สถาปนาพระเจ้าหลานเธอ พระองค์เจ้าทีปังกรรัศมีโชติ ขึ้นเป็น สมเด็จพระเจ้าลูกยาเธอ เจ้าฟ้าทีปังกรรัศมีโชติ มหาวชิโรตตมางกูร สิริวิบูลยราชกุมาร
พระกรณียกิจ

วันที่ 20 สิงหาคม พ.ศ. 2551 สมเด็จพระเจ้าลูกยาเธอ เจ้าฟ้าทีปังกรรัศมีโชติ มหาวชิโรตตมางกูร สิริวิบูลยราชกุมาร ได้เสด็จไปยังห้องสมุดฝ่ายประถมศึกษาโรงเรียนจิตรลดา เพื่อร่วมกิจกรรมงานสัปดาห์รักการอ่าน
วันที่ 2 ตุลาคม ในปีเดียวกันนั้น สมเด็จพระเจ้าลูกยาเธอ เจ้าฟ้าทีปังกรรัศมีโชติ มหาวชิโรตตมางกูร สิริวิบูลยราชกุมาร พระองค์ก็ได้ทรงรับเกียรติบัตรพร้อมรางวัล "งานประหยัดน้ำ-ไฟ" ที่จัดขึ้นประจำในโรงเรียนจิตรลดา ด้วยพระองค์ปฏิบัติอยู่เป็นประจำ และเป็นแบบอย่างที่ดีต่อพระสหาย
วันที่ 22 กรกฎาคม พ.ศ. 2555 สมเด็จพระเจ้าลูกยาเธอ เจ้าฟ้าทีปังกรรัศมีโชติ มหาวชิโรตตมางกูร สิริวิบูลยราชกุมาร ได้เสด็จไปยังสนามกีฬากลาง พื้นที่ควบคุมในพระองค์ 904 เขตดุสิต กรุงเทพมหานคร ในการประทานถ้วยรางวัลพระราชทานและถ้วยรางวัลประทานแก่ทีมที่ชนะเลิศการแข่งขันเครื่องบินจำลองและวิทยุบังคับประเภทต่าง ๆ ในรายการ "หนูน้อยเจ้าเวหา"
และในพระราชพิธีถวายพระเพลิงพระบรมศพพระบาทสมเด็จพระมหาภูมิพลอดุลยเดชมหาราช บรมนาถบพิตร สมเด็จพระเจ้าลูกยาเธอ เจ้าฟ้าทีปังกรรัศมีโชติ มหาวชิโรตตมางกูร สิริวิบูลยราชกุมาร ได้ทรงร่วมทำกิจกรรมจิตอาสา "เราทำความดี ด้วยหัวใจ" โดยทรงทำความสะอาดภายในสุสานหลวงและวัดราชบพิธสถิตมหาสีมารามราชวรวิหาร รวมทั้งประทานน้ำดื่ม อาหาร และพิมเสนน้ำแก่พสกนิกรที่มาร่วมในพระราชพิธีฯ ณ บริเวณศาลหลักเมืองอีกด้วย
ด้านศาสนา

สมเด็จพระเจ้าลูกยาเธอ เจ้าฟ้าทีปังกรรัศมีโชติ มหาวชิโรตตมางกูร สิริวิบูลยราชกุมาร ทรงประกอบพระกรณียกิจตามรอยเบื้องพระยุคลบาท พระบาทสมเด็จพระวชิรเกล้าเจ้าอยู่หัว ในการทำนุบำรุงพระศาสนาทุกครั้งที่เสด็จกลับประเทศไทย สมเด็จพระเจ้าลูกยาเธอ เจ้าฟ้าทีปังกรรัศมีโชติ มหาวชิโรตตมางกูร สิริวิบูลยราชกุมาร จะเสด็จไปทรงบำเพ็ญพระกุศลและทรงสนทนาธรรมกับพระเถระชั้นผู้ใหญ่อยู่เสมอ ดังเช่น เสด็จไปถวายสักการะเจ้าพระคุณ สมเด็จพระอริยวงศาคตญาณ สมเด็จพระสังฆราช สกลมหาสังฆปริณายก ณ วัดราชบพิธสถิตมหาสีมารามราชวรวิหาร ในการนี้ ทรงบำเพ็ญพระกุศลถวายจตุปัจจัยไทยธรรม ทรงสนทนาธรรม และทรงสดับพระโอวาทที่เจ้าพระคุณ สมเด็จพระสังฆราช ทรงรับพระราชทานถวายแม้ในคราว สมเด็จพระเจ้าลูกยาเธอ เจ้าฟ้าทีปังกรรัศมีโชติ มหาวชิโรตตมางกูร สิริวิบูลยราชกุมาร เสด็จพระราชดำเนินยังต่างจังหวัด โอกาสนี้ เสด็จไปยังสถานพำนักสงฆ์บ้านไร่ทอสี อำเภอปากช่อง จังหวัดนครราชสีมา เพื่อทรงบำเพ็ญพระกุศล และทรงสนทนาธรรมกับพระธรรมพัชรญาณมุนี เป็นการส่วนพระองค์ ซึ่งพระกรณียกิจนี้เป็นที่ประจักษ์แก่พสกนิกรมาโดยตลอด
เมื่อวันที่ 2 พฤศจิกายน 2567 พระบาทสมเด็จพระวชิรเกล้าเจ้าอยู่หัว ทรงพระกรุณาโปรดเกล้าฯ ให้สมเด็จพระเจ้าลูกยาเธอ เจ้าฟ้าทีปังกรรัศมีโชติ มหาวชิโรตตมางกูร สิริวิบูลยราชกุมาร เสด็จแทนพระองค์ ไปในการพระราชพิธีทรงบำเพ็ญพระราชกุศลถวายผ้าพระกฐิน ณ วัดพระปฐมเจดีย์ อ.เมือง จ.นครปฐม ในโอกาสนี้ ทรงเยี่ยมราษฎร ที่มาเฝ้ารับเสด็จจำนวนมาก เพื่อชื่นชมพระบารมี
ด้านศาสนา > มูลนิธิ/องค์กรในพระอุปถัมภ์

สโมสรผู้รักสวนสัตว์แห่งประเทศไทย
พระเกียรติยศ

| ธรรมเนียมพระยศของ สมเด็จพระเจ้าลูกยาเธอ เจ้าฟ้าทีปังกรรัศมีโชติ มหาวชิโรตตมางกูร สิริวิบูลยราชกุมาร |
| --- | --- |
ธงประจำพระอิสริยยศ
ตราประจำพระองค์
ธงประจำพระองค์
การทูล: ใต้ฝ่าพระบาท
การแทนตน: ข้าพระพุทธเจ้า
การขานรับ: พ่ะย่ะค่ะ/เพคะ
ลำดับโปเจียม: 10
พระเกียรติยศ > พระอิสริยยศ

พระเจ้าหลานเธอ พระองค์เจ้าทีปังกรรัศมีโชติ (29 เมษายน พ.ศ. 2548 – 5 พฤษภาคม พ.ศ. 2562)
สมเด็จพระเจ้าลูกยาเธอ เจ้าฟ้าทีปังกรรัศมีโชติ มหาวชิโรตตมางกูร สิริวิบูลยราชกุมาร (5 พฤษภาคม พ.ศ. 2562 – ปัจจุบัน)
พระเกียรติยศ > เครื่องราชอิสริยาภรณ์ไทย

พ.ศ. 2562 –  เครื่องขัตติยราชอิสริยาภรณ์อันมีเกียรติคุณรุ่งเรืองยิ่งมหาจักรีบรมราชวงศ์ (ม.จ.ก.) (ฝ่ายหน้า)
พ.ศ. 2559 –  เหรียญรัตนาภรณ์ รัชกาลที่ 9 ชั้นที่ 1 (ภ.ป.ร.1)
พ.ศ. 2562 –  เหรียญรัตนาภรณ์ รัชกาลที่ 10 ชั้นที่ ๑ (ว.ป.ร.๑)
สิ่งอันเนื่องด้วยพระนาม

โรงเรียนทีปังกรวิทยาพัฒน์ (วัดโบสถ์) ในพระราชูปถัมภ์ กรุงเทพมหานคร
โรงเรียนทีปังกรวิทยาพัฒน์ (วัดน้อยใน) ในพระราชูปถัมภ์ฯ กรุงเทพมหานคร
โรงเรียนทีปังกรวิทยาพัฒน์ (ทวีวัฒนา) ในพระราชูปถัมภ์ฯ กรุงเทพมหานคร
โรงเรียนทีปังกรวิทยาพัฒน์ (วัดประดู่) ในพระราชูปถัมภ์ จังหวัดสมุทรสงคราม
โรงเรียนทีปังกรวิทยาพัฒน์ (มัธยมวัดหัตถสารเกษตร) ในพระราชูปถัมภ์ฯ จังหวัดปทุมธานี
โรงเรียนทีปังกรวิทยาพัฒน์ (วัดสุนทรสถิต) ในพระราชูปถัมภ์ จังหวัดสมุทรสาคร
หอประชุมทีปังกรรัศมีโชติ มหาวิทยาลัยราชภัฏเชียงใหม่ ศูนย์แม่ริม
หอประชุมทีปังกรรัศมีโชติ มหาวิทยาลัยราชภัฏกำแพงเพชร
หอประชุมทีปังกรรัศมีโชติ มหาวิทยาลัยราชภัฏศรีสะเกษ
อาคารทีปังกรรัศมีโชติ มหาวิทยาลัยราชภัฏสุราษฎร์ธานี
อาคารทีปังกรวิทยกิจ มหาวิทยาลัยราชภัฏร้อยเอ็ด
อาคารวชิรารัศมิ์ทีปังกร โรงเรียนเศรษฐเสถียร ในพระราชูปถัมภ์
ห้องสมุดทีปังกรรัศมีโชติ
อาคารทีปังกรรัศมีโชติ วชิรพยาบาล
อาคารสถานรับเลี้ยงและพัฒนาเด็กปฐมวัย “ทีปังกรการุณยมิตร”  สถานสงเคราะห์เด็กหญิงบ้านราชวิถี
อาคารทีปังกรการุณยมิตร โรงพยาบาลสาขา ศูนย์อนามัยที่ 1 อำเภอเมืองนนทบุรี จังหวัดนนทบุรี
ศูนย์พัฒนาเด็กทีปังกรรัศมีโชติ กรุงเทพมหานคร
ศูนย์พัฒนาเด็กปฐมวัยทีปังกร การุณยมิตรเทศบาลตำบลงิม อำเภอปง จังหวัดพะเยา
ศูนย์ทีปังกรพัฒนาพิพัฒน์ (ทวีวัฒนา) มูลนิธิเด็ก อำเภอสามพราน จังหวัดนครปฐม
อาคารปฏิบัติธรรมทีปังกรรัศมีโชติ วัดบางไผ่ อำเภอบางบัวทอง จังหวัดนนทบุรี
เฟินรัศมีโชติ  ชื่อวิทยาศาสตร์: Blechnum x rasmijoti ‘The Royal Project’ ใน วงศ์: Blechnaceae
อุทยานการเรียนรู้สิ่งแวดล้อมและวิทยาศาสตร์ ทีปังกรรัศมีโชติ อำเภอแม่สอด จังหวัดตาก
ฮาร์ดแวร์คอมพิวเตอร์

แผงวงจรในหน่วยประมวลผลกลางรุ่น PDP-11
ส่วนอุปกรณ์, คอมพิวเตอร์ฮาร์ดแวร์ หรือ ฮาร์ดแวร์คอมพิวเตอร์ (อังกฤษ: computer hardware) หรือเรียกย่อว่า ฮาร์ดแวร์ (อังกฤษ: hardware) เป็นชุดขององค์ประกอบต่าง ๆ ที่ประกอบรวมกันเป็นระบบคอมพิวเตอร์ ฮาร์ดแวร์คอมพิวเตอร์เป็นส่วนประกอบกายภาพ เช่น จอภาพ เมาส์ คีย์บอร์ด แหล่งเก็บข้อมูลคอมพิวเตอร์ ฮาร์ดดิสก์ การ์ดจอ การ์ดเสียง หน่วยความจำ (RAM) แผงวงจรหลัก เป็นต้น ทั้งหมดเป็นวัตถุที่จับต้องได้ ในทางกลับกัน ซอฟต์แวร์ คือชุดคำสั่งที่สามารถจัดเก็บและทำงานด้วยฮาร์ดแวร์
ซอฟต์แวร์เป็นชุดของคำสั่งที่เครื่องอ่านได้ใด ๆ ที่กำหนดการทำงานคำสั่งต่าง ๆ ของหน่วยประมวลผล ฮาร์ดแวร์และซอฟต์แวร์ รวมกันได้เป็นระบบคอมพิวเตอร์พร้อมใช้งาน
ความจริง ขอบเขตที่แบ่งระหว่างฮาร์ดแวร์และซอฟต์แวร์ ไม่ได้ชัดเจน เพราะระหว่างกลางอาจจะมีเฟิร์มแวร์ ซึ่งเป็นซอฟต์แวร์ที่สร้างมาโดยเฉพาะ เพื่อฝังไว้ในฮาร์ดแวร์อยู่ด้วย โดยที่ผู้ใช้ทั่วไป ไม่จำเป็นต้องกังวลกับเฟิร์มแวร์เหล่านี้ เพราะเป็นส่วนที่โปรแกรมเมอร์ และวิศวกรคอมพิวเตอร์ เป็นผู้ดูแล
ประวัติ

อุปกรณ์คอมพิวเตอร์ยุคแรก ๆ ที่มีความซับซ้อนมากกว่าลูกคิดโบราณ มีมาตั้งแต่ศตวรรษที่สิบเจ็ด นักคณิตศาสตร์ชาวฝรั่งเศส แบลซ ปัสกาล ได้ออกแบบอุปกรณ์ที่ใช้เฟืองซึ่งสามารถบวกและลบได้ โดยขายได้ประมาณ 50 รุ่น Stepped reckoner ถูกประดิษฐ์ขึ้นโดย Gottfried Leibniz ในปี 1676 ซึ่งสามารถหารและคูณได้เช่นกัน เนื่องจากข้อจำกัดของการประดิษฐ์ร่วมสมัยและข้อบกพร่องในการออกแบบ reckoner ของ Leibniz จึงไม่ค่อยใช้งานได้จริง แต่อุปกรณ์ที่คล้ายคลึงกัน (Leibniz wheel) ยังคงใช้งานต่อไปจนถึงทศวรรษ 1970 ในศตวรรษที่ 19 ชาวอังกฤษ ชาลส์ แบบบิจ ได้ประดิษฐ์เครื่องจักรที่แตกต่างกัน ซึ่งเป็นอุปกรณ์เชิงกลในการคำนวณพหุนามสำหรับวัตถุประสงค์ทางดาราศาสตร์ แบบบิจ ยังออกแบบคอมพิวเตอร์เอนกประสงค์ที่ไม่เคยสร้างขึ้น การออกแบบส่วนใหญ่ถูกรวมเข้ากับคอมพิวเตอร์รุ่นแรก ๆ บัตรเจาะรูสำหรับอินพุตและเอาต์พุต หน่วยความจำ หน่วยคำนวณที่คล้ายคลึงกับหน่วยประมวลผลกลาง และแม้แต่ภาษาโปรแกรมดั้งเดิมที่คล้ายกับภาษาแอสเซมบลี
รัฐมนตรีว่าการทบวงมหาวิทยาลัยของไทย

| รัฐมนตรีว่าการ ทบวงมหาวิทยาลัย |
| --- | --- |
สุวัจน์ ลิปตพัลลภ   (คนสุดท้าย)
ทบวงมหาวิทยาลัย
สมาชิกของ: คณะรัฐมนตรี
รายงานต่อ: นายกรัฐมนตรี
ผู้เสนอชื่อ: นายกรัฐมนตรี
ผู้แต่งตั้ง: พระมหากษัตริย์ไทย
วาระ: ตามวาระของคณะรัฐมนตรี
สถาปนา: 19 ธันวาคม  พ.ศ. 2515
คนแรก: บุญรอด บิณฑสันต์  ในฐานะ รัฐมนตรีว่าการทบวงมหาวิทยาลัยของรัฐ
คนสุดท้าย: สุวัจน์ ลิปตพัลลภ
ยกเลิก: 3 ตุลาคม พ.ศ. 2545
ตำแหน่งที่มาแทน: เลขาธิการสำนักงานคณะกรรมการการอุดมศึกษา
รายนามรัฐมนตรีว่าการทบวงมหาวิทยาลัยของไทย
ทบวงมหาวิทยาลัยของรัฐ

| 0 | 1 | 2 | 3 | 4 | 5 |
| --- | --- | --- | --- | --- | --- |
| ลำดับ (สมัย) | รูป | รายนาม | ครม. คณะที่ | เริ่มวาระ | สิ้นสุดวาระ |
| 1 |  | บุญรอด บิณฑสันต์ | 32 | 19 ธันวาคม พ.ศ. 2515 | 14 ตุลาคม พ.ศ. 2516 |
| 2 |  | อรุณ สรเทศน์ | 33 | 16 ตุลาคม พ.ศ. 2516 | 22 พฤษภาคม พ.ศ. 2517 |
| 3 (1,2) |  | เกษม สุวรรณกุล | 34 | 30 พฤษภาคม พ.ศ. 2517 | 14 กุมภาพันธ์ พ.ศ. 2518 |
| 3 (1,2) |  | เกษม สุวรรณกุล | 35 | 15 กุมภาพันธ์ พ.ศ. 2518 | 13 มีนาคม พ.ศ. 2518 |
| 4 |  | พลโท ชาญ อังศุโชติ | 36 | 17 มีนาคม พ.ศ. 2518 | 8 มกราคม พ.ศ. 2519 |
| 5 |  | นิพนธ์ ศศิธร | 36 | 8 มกราคม พ.ศ. 2519 | 12 มกราคม พ.ศ. 2519 |
| 5 |  | นิพนธ์ ศศิธร | 37 | 21 เมษายน พ.ศ. 2519 | 23 กันยายน พ.ศ. 2519 |

| คณะปฏิรูปการปกครองแผ่นดิน | คณะปฏิรูปการปกครองแผ่นดิน | คณะปฏิรูปการปกครองแผ่นดิน | คณะปฏิรูปการปกครองแผ่นดิน | 5 ตุลาคม พ.ศ. 2519 | 6 ตุลาคม พ.ศ. 2519 |
| 6 |  | วิมลศิริ ชำนาญเวช | 39 | 22 ตุลาคม พ.ศ. 2519 | 19 ตุลาคม พ.ศ. 2520 |
| คณะปฏิวัติ นำโดยพลเรือเอก สงัด ชลออยู่ | คณะปฏิวัติ นำโดยพลเรือเอก สงัด ชลออยู่ | คณะปฏิวัติ นำโดยพลเรือเอก สงัด ชลออยู่ | คณะปฏิวัติ นำโดยพลเรือเอก สงัด ชลออยู่ | 20 ตุลาคม พ.ศ. 2520 | 11 พฤศจิกายน พ.ศ. 2520 |
| 3 (3) |  | เกษม สุวรรณกุล | 40 | 12 พฤศจิกายน พ.ศ. 2520 | 21 ธันวาคม พ.ศ. 2521 |
ทบวงมหาวิทยาลัย

| 0 | 1 | 2 | 3 | 4 | 5 |
| --- | --- | --- | --- | --- | --- |
| ลำดับ (สมัย) | รูป | รายนาม | ครม. คณะที่ | เริ่มวาระ | สิ้นสุดวาระ |
| 3 (4,5) |  | เกษม สุวรรณกุล | 41 | 24 พฤษภาคม พ.ศ. 2522 | 3 มีนาคม พ.ศ. 2523 |
| 3 (4,5) |  | เกษม สุวรรณกุล | 42 | 21 มีนาคม พ.ศ. 2523 | 19 มีนาคม พ.ศ. 2526 |
| 7 |  | ปรีดา พัฒนถาบุตร | 43 | 7 พฤษภาคม พ.ศ. 2526 | 4 พฤษภาคม พ.ศ. 2529 |
| 8 |  | สุบิน ปิ่นขยัน | 44 | 11 สิงหาคม พ.ศ. 2529 | 3 สิงหาคม พ.ศ. 2531 |
| 9 (1) |  | ทวิช กลิ่นประทุม | 45 | 9 สิงหาคม พ.ศ. 2531 | 26 สิงหาคม พ.ศ. 2533 |
| 10 |  | อนุวรรตน์ วัฒนพงศ์ศิริ | 45 | 26 สิงหาคม พ.ศ. 2533 | 9 ธันวาคม พ.ศ. 2533 |
| 11 |  | ยิ่งพันธ์ มนะสิการ | 46 | 14 ธันวาคม พ.ศ. 2533 | 23 กุมภาพันธ์ พ.ศ. 2534 |

| คณะรักษาความสงบเรียบร้อยแห่งชาติ | คณะรักษาความสงบเรียบร้อยแห่งชาติ | คณะรักษาความสงบเรียบร้อยแห่งชาติ | คณะรักษาความสงบเรียบร้อยแห่งชาติ | 24 กุมภาพันธ์ พ.ศ. 2534 | 1 มีนาคม พ.ศ. 2534 |
| 3 (6) |  | เกษม สุวรรณกุล | 47 | 6 มีนาคม พ.ศ. 2534 | 22 มีนาคม พ.ศ. 2535 |
| 9 (2) |  | ทวิช กลิ่นประทุม | 48 | 17 เมษายน พ.ศ. 2535 | 10 มิถุนายน พ.ศ. 2535 |
| 3 (7) |  | เกษม สุวรรณกุล | 49 | 10 มิถุนายน พ.ศ. 2535 | 22 กันยายน พ.ศ. 2535 |
| 12 |  | สุเทพ อัตถากร | 50 | 29 กันยายน พ.ศ. 2535 | 13 ตุลาคม พ.ศ. 2537 |
| 13 |  | กระแส ชนะวงศ์ | 50 | 25 ตุลาคม พ.ศ. 2537 | 11 กุมภาพันธ์ พ.ศ. 2538 |
| 14 |  | ถวิล ไพรสณฑ์ | 50 | 16 กุมภาพันธ์ พ.ศ. 2538 | 19 พฤษภาคม พ.ศ. 2538 |
| 15 (1,2) |  | บุญชู ตรีทอง | 51 | 18 กรกฎาคม พ.ศ. 2538 | 23 พฤษภาคม พ.ศ. 2539 |
| 15 (1,2) |  | บุญชู ตรีทอง | 51 | 28 พฤษภาคม พ.ศ. 2539 | 24 พฤศจิกายน พ.ศ. 2539 |
| 16 |  | มนตรี ด่านไพบูลย์ | 52 | 29 พฤศจิกายน พ.ศ. 2539 | 15 สิงหาคม พ.ศ. 2540 |
| 17 |  | ฉัตรชัย เอียสกุล | 52 | 15 สิงหาคม พ.ศ. 2540 | 24 ตุลาคม พ.ศ. 2540 |
| 18 |  | นงเยาว์ ชัยเสรี | 52 | 24 ตุลาคม พ.ศ. 2540 | 8 พฤศจิกายน พ.ศ. 2540 |
| 19 |  | นาวาโท เดชา สุขารมณ์ | 53 | 14 พฤศจิกายน พ.ศ. 2540 | 5 ตุลาคม พ.ศ. 2541 |
| 20 |  | ประจวบ ไชยสาส์น | 53 | 5 ตุลาคม พ.ศ. 2541 | 8 กันยายน พ.ศ. 2543 |
| 21 |  | สุชน ชามพูนท | 53 | 8 กันยายน พ.ศ. 2543 | 17 พฤศจิกายน พ.ศ. 2543 |
| 22 |  | สุธรรม แสงประทุม | 54 | 17 กุมภาพันธ์ พ.ศ. 2544 | 5 มีนาคม พ.ศ. 2545 |
| 23 |  | สุวัจน์ ลิปตพัลลภ | 54 | 5 มีนาคม พ.ศ. 2545 | 3 ตุลาคม พ.ศ. 2545 |

ตั้งแต่ปี พ.ศ. 2545 ได้มีประกาศพระราชบัญญัติปรับปรุงโครงสร้างกระทรวง ทบวง กรม พ.ศ. 2545 ทำให้ทบวงมหาวิทยาลัย เปลี่ยนสถานะเป็น สำนักงานคณะกรรมการการอุดมศึกษา ในสังกัดกระทรวงศึกษาธิการ  มีผู้บริหารคือ เลขาธิการคณะกรรมการการอุดมศึกษา
อดีตรัฐมนตรีว่าการที่ยังมีชีวิตอยู่ > ทบวงมหาวิทยาลัยของรัฐ

ปัจจุบันมีอดีตรัฐมนตรีว่าการทบวงมหาวิทยาลัยของรัฐที่ยังมีชีวิตอยู่ 2 คน ได้แก่
| รายนาม | วาระ | วันเกิด |
| --- | --- | --- |
| วิมลศิริ ชำนาญเวช | พ.ศ. 2519 -​ 2520 | พ.ศ. 2473 (ประมาณ 95 ปี)​ |
| เกษม สุวรรณกุล | พ.ศ. 2517 - 2518, 2520 - 2521 | 1 มีนาคม พ.ศ. 2473 (95 ปี) |
อดีตรัฐมนตรีว่าการที่ยังมีชีวิตอยู่ > ทบวงมหาวิทยาลัย

ปัจจุบันมีอดีตรัฐมนตรีว่าการทบวงมหาวิทยาลัยที่ยังมีชีวิตอยู่ 11 คน ได้แก่
| รายนาม | วาระ | วันเกิด |
| --- | --- | --- |
| เกษม สุวรรณกุล | พ.ศ. 2522 - 2526, 2534 - 2535, 2535 | 1 มีนาคม พ.ศ. 2473 (95 ปี) |
| กระแส ชนะวงศ์ | พ.ศ. 2537 - 2538 | 1 มีนาคม พ.ศ. 2477 (91 ปี) |
| สุบิน ปิ่นขยัน | พ.ศ. 2529 - 2531 | 16 มิถุนายน พ.ศ. 2477 (90 ปี) |
| ถวิล ไพรสณฑ์ | พ.ศ. 2538 | 8 สิงหาคม พ.ศ. 2480 (87 ปี) |
| สุเทพ อัตถากร | พ.ศ. 2535 - 2537 | 17 ตุลาคม พ.ศ. 2480 (87 ปี) |
| บุญชู ตรีทอง | พ.ศ. 2538 - 2539 | 21 พฤษภาคม พ.ศ. 2488 (79 ปี) |
| มนตรี ด่านไพบูลย์ | พ.ศ. 2539 - 2540 | 24 ธันวาคม พ.ศ. 2495 (72 ปี) |
| สุธรรม แสงประทุม | พ.ศ. 2544 - 2545 | 26 ตุลาคม พ.ศ. 2496 (71 ปี) |
| สุวัจน์ ลิปตพัลลภ | พ.ศ. 2545 | 9 กุมภาพันธ์ พ.ศ. 2498 (70 ปี) |
| ฉัตรชัย เอียสกุล | พ.ศ. 2540 | 24 พฤษภาคม พ.ศ. 2498 (69 ปี) |

​
พิชัย ชุณหวชิร

| พิชัย ชุณหวชิรป> ม. จ.ช. |
| --- | --- |
พิชัย ใน พ.ศ. 2559

รองนายกรัฐมนตรี
อยู่ในวาระ
เริ่มดำรงตำแหน่ง  27 เมษายน พ.ศ. 2567   (10 เดือน 16 วัน)ดำรงตำแหน่งร่วมกับ  ภูมิธรรม เวชยชัย (2567–ปัจจุบัน) สุริยะ จึงรุ่งเรืองกิจ (2567–ปัจจุบัน) อนุทิน ชาญวีรกูล (2567–ปัจจุบัน) พัชรวาท วงษ์สุวรรณ (2567) พีระพันธุ์ สาลีรัฐวิภาค (2567–ปัจจุบัน) ประเสริฐ จันทรรวงทอง (2567–ปัจจุบัน)
นายกรัฐมนตรี: เศรษฐา ทวีสิน แพทองธาร ชินวัตร
ก่อนหน้า: ภูมิธรรม เวชยชัย สมศักดิ์ เทพสุทิน ปานปรีย์ พหิทธานุกร อนุทิน ชาญวีรกูล พัชรวาท วงษ์สุวรรณ พีระพันธุ์ สาลีรัฐวิภาค
รัฐมนตรีว่าการกระทรวงการคลัง
อยู่ในวาระ
เริ่มดำรงตำแหน่ง  27 เมษายน พ.ศ. 2567  (10 เดือน 16 วัน)
นายกรัฐมนตรี: เศรษฐา ทวีสิน แพทองธาร ชินวัตร
รัฐมนตรีช่วย: กฤษฎา จีนะวิจารณะ (จนถึงปี 2567) จุลพันธ์ อมรวิวัฒน์ เผ่าภูมิ โรจนสกุล
ก่อนหน้า: เศรษฐา ทวีสิน
 
ข้อมูลส่วนบุคคล
เกิด: 15 กุมภาพันธ์ พ.ศ. 2492 (76 ปี) อำเภอพระนคร จังหวัดพระนคร ประเทศไทย
พรรคการเมือง: เพื่อไทย (2567–ปัจจุบัน)
ศิษย์เก่า: มหาวิทยาลัยธรรมศาสตร์ มหาวิทยาลัยอินเดียน่าแห่งเพนซิลเวเนีย
อาชีพ:  นักธุรกิจ  นักการเมือง 
ลายมือชื่อ: 

พิชัย ชุณหวชิร ป.ม. จ.ช. (เกิด 15 กุมภาพันธ์ พ.ศ. 2492) ชื่อเล่น แบงค์ เป็นนักธุรกิจและนักการเมืองชาวไทย ปัจจุบันดำรงตำแหน่งรองนายกรัฐมนตรี และรัฐมนตรีว่าการกระทรวงการคลัง ในรัฐบาลแพทองธาร ชินวัตร
ประวัติ

พิชัย ชุณหวชิร มีชื่อเล่นว่า "แบงค์" จบการศึกษาระดับปริญญาตรี สาขาพาณิชยศาสตร์และการบัญชี มหาวิทยาลัยธรรมศาสตร์ จบปริญญาโท บริหารธุรกิจจาก Indiana University of Pennsylvania สหรัฐ
การทำงาน

5 กุมภาพันธ์ – 25 เมษายน พ.ศ. 2567 ประธานกรรมการ ตลาดหลักทรัพย์แห่งประเทศไทย
พ.ศ. 2557 – 2560 กรรมการ ธนาคารแห่งประเทศไทย
พ.ศ. 2555 – 25 เมษายน พ.ศ. 2567 ประธานกรรมการ บริษัท บางจาก คอร์ปอเรชั่น จำกัด (มหาชน)
พ.ศ. 2544 – 2556 กรรมการ บริษัท ปตท.สำรวจและผลิตปิโตรเลียม จำกัด (มหาชน)
งานการเมือง > ที่ปรึกษานายกรัฐมนตรี

วันที่ 15 กันยายน พ.ศ. 2566 เศรษฐา ทวีสิน นายกรัฐมนตรี ลงนามในคำสั่งสำนักนายกรัฐมนตรี แต่งตั้งให้ พิชัย ชุณหวชิร ดำรงตำแหน่ง ที่ปรึกษาของนายกรัฐมนตรี
งานการเมือง > รองนายกรัฐมนตรีและรัฐมนตรีว่าการกระทรวงการคลัง

ต่อมาเมื่อวันที่ 27 เมษายน พ.ศ. 2567 มีพระบรมราชโองการโปรดเกล้าฯ แต่งตั้งให้พิชัยเป็นรองนายกรัฐมนตรี แทนปานปรีย์ พหิทธานุกร ที่ไปดำรงตำแหน่งรัฐมนตรีว่าการกระทรวงการต่างประเทศเพียงตำแหน่งเดียว และพิชัยยังควบรัฐมนตรีว่าการกระทรวงการคลัง แทนเศรษฐา ทวีสิน ที่ไปดำรงตำแหน่งนายกรัฐมนตรีเพียงตำแหน่งเดียว
เครื่องราชอิสริยาภรณ์

พ.ศ. 2548 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นที่ 1 ประถมาภรณ์มงกุฎไทย (ป.ม.)
พ.ศ. 2539 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นที่ 4 จัตุรถาภรณ์ช้างเผือก (จ.ช.)